**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| **1. ՀՀ վարչապետի աշխատակազմ** | **21.11.2022թ.** |
| **Թիվ 02/16.4/38017-2022** |
| Ներկայացված նախագծի նախաբանում նշված է ոչ վերաբերելի դրույթ, մասնավորապես՝ «Գնումների մասին» օրենքի 23-րդ հոդվածի 1-ին մասի 1-ին կետը: Այս առումով հարկ է նկատի ունենալ, որ «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: Հիմք ընդունելով նշված դրույթը՝ նախագծի նախաբանում անհրաժեշտ է նշել միայն սույն որոշման ընդունման համար կառավարությանը համապատասխան լիազորություն վերապահող իրավական ակտի հոդվածը կամ մասը: | Ընդունվել է |

|  |  |
| --- | --- |
| **2. ՀՀ ֆինանսների նախարարություն** | **02.11.2022թ.** |
| **Թիվ 01/8-3/19052-2022** |
| ՀՀ ֆինանսների նախարարությունը քննարկել է Ձեր 21.10.2022թ. NԳՍ/23.3/28158-2022թ. գրությամբ ներկայացված` «Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը (այսուհետ՝ Նախագիծ), որով առաջարկվում է «1157 Քաղաքային զարգացում» ծրագրի «12003 Արևելյան եվրոպայի էներգախնայողության և բնապահպանական գործընկերության ֆոնդի աջակցությամբ իրականացվող Երևանի քաղաքային լուսավորության դրամաշնորհային ծրագրի կատարման ապահովում» միջոցառմանը նախատեսված գումարից 29.0 մլն դրամն ուղղել «1176 Ավիացիայի բնագավառում վերահսկողության և կանոնակարգման ապահովում» ծրագրի «11002 Աշխատակազմի մասնագիտական կարողությունների զարգացում» միջոցառմանը՝ Քաղաքացիական ավիացիայի կոմիտեի աշխատակիցների վերապատրաստման և գործուղումների ծախսերի փոխհատուցման նպատակով, որի վերաբերյալ հայտնում է հետևյալը․  Հիմք ընդունելով ՀՀ վարչապետի 24.10.2022թ. N02/16.10/34864-2022 հանձնարարականը՝ առաջարկում ենք ձեռնպահ մնալ ՀՀ 2022 թվականի պետական բյուջեում վերաբաշխումներ կատարելու առաջարկություններ ներկայացնելուց: Տնտեսումների, թերակատարումների կամ առաջնահերթությունների վերանայման պարագայում առաջարկում ենք նշված գումարները ուղղել ՀՀ կառավարության պահուստային ֆոնդ, որից հետո միայն, ըստ անհրաժեշտության, մանրամասն հիմնավորումներով (այդ թվում՝ հրատապության, ինչպես նաև 2022 թվականի պետական բյուջեում ներառված չլինելու վերաբերյալ) ներկայացնել առանձին ՀՀ կառավարության որոշման նախագիծ ՀՀ կառավարության պահուստային ֆոնդից գումարի հատկացման վերաբերյալ:  Միաժամանակ հայտնում ենք․  1․ Բացակայում են Քաղաքացիական ավիացիայի կոմիտեի աշխատակիցների վերապատրաստման և գործուղումների ծախսերի փոխհատուցման նպատակով վերաբաշխվող 29․0 մլն դրամի հաշվարկ-հիմնավորումները։  2․ N2 հավելվածում ճշտել 1157 ծրագրի, իսկ 1176 ծրագրի գծով լրացնել գործառական դասակարգման դասիչները:  3․ N4 հավելվածում լրացնել 1157 և 1176 ծրագրերի գծով «Ծրագրի դասիչը» և «Ծրագրի անվանումը» տողերը, համապատասխանաբար ճշգրտում կատարելով N5 հավելվածում։  4․ N5 հավելվածում 1157 ծրագրի 12003 միջացառումը կատարող մարմին նշել ՀՀ տարածքային կառավարման և ենթակառուցվածքների նախարարությունը։  5․ N6 հավելվածի գնումների պլանում ներառված 79631200/1 «աշխատակիցների վերապատրաստման ծառայություններ» ԳՄԱ կոդով գնման առարկայի տողի «Քանակը» սյունակում նշված «14» թիվը անհրաժեշտ է փոխարինել «1» թվով:  Միաժամանակ առաջարկում ենք Նախագծի հաստատմանը զուգահեռ նախաձեռնել վերոնշյալ ծառայությունների ձեռքբերման ընթացակարգ՝ «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի կիրառմամբ: | 1.Ընդունվել է.  Հաշվարկ-հիմնավորումները կցված են,կատարվել են համապատասխան փոփոխություններ։Վերաբաշխման ենթակա գումարը կազմել է 17․0 մլն դրամ:  2.ընդունվել է.  3. ընդունվել է.  Կատարվել են համապատասխան փոփոխություններ  4. ընդունվել է.  5. ընդունվել է.  6.Ընդունվել է ի գիտություն: |